Dominan (drama 1997)

Dominan adalah sebuah drama / filem untuk televisyen yang ditayangkan di TV3 pada tahun 1997. Ia diterbitkan oleh Kuasatek Pictures dan ditulis oleh penerbitnya sendiri iaitu Mohd Noor Kadir dan diarahkan oleh Khir Mohd Nor. Drama ini menggandingkan dua pelakon handalan iaitu Sidi Oraza dan Azizah Mahzan. 

Ia mengisahkan kehidupan Tan Sri Lokman Hakim (Sidi) yang hidup sebagai tokoh korporat yang tidak mendedahkan identiti dirinya. Sementara itu, di dunia yang sederhana, Lokman merahsiakan identiti dirinya sejak mula berkahwin dengan Suraya (Azizah Mahzan). Sepanjang perkahwinan itu juga dia menghadapi masalah apabila dirinya dilihat tidak dominan berbanding isterinya. Isterinya pula gemar memperkecilkan dirinya. Suatu hari anaknya  Lynn (Intan Azura) mula berminat untuk mencari siapa sebenarnya tokoh korporat Tan Sri Lokman. Lokman terus bersikap endah tak endah dan merahsiakannya daripada isteri dan anak-anaknya termasuk juga syakwasangka yang diberikan terhadapnya dan Liza. Anak-anak dan isterinya mengesyaki Lokman mempunyai hubungan sulit dengan Liza (Rina Khan).

Pelakon
 Sidi Oraza sebagai Tan Sri Lokman Hakim
 Azizah Mahzan sebagai Puan Sri Suraya
 Rina Khan sebagai Liza
 Rahim Jailani sebagai Sufian
 Intan Azura sebagai Emalin 
 Ahmad Idham sebagai Romi
 Didie Alias sebagai Sharifah
 Arash Mohamad sebagai Encik Razif
 Umie Aida sebagai Dr. Rafidah (penampilan istimewa)

Kategori:Drama Melayu
Kategori:Rancangan TV3